L-Erbgħa 18 ta' April 2018, fis-6.00pm, fis-Sala tal-Perjodiċi tal-Librerija ċentrali tal–Università ta' Malta, Tal-Qroqq, is-Sur James Baldacchino mill-Arkivji Nazzjonali ta' Malta se jagħmel preżentazzjoni fuq il-proġett MEMORJA u x-xogħol li sar s'issa, b'enfasi fuq l-aspett orali u uman, speċjalment l-intervisti li saru. Din it-taħdita hija parti mill-proġett tad-Dipartiment tal-Malti tal-Università dwar It-Tradizzjoni Orali. Kulħadd għandu storja x'jirrakkonta u dan ix-xogħol qed isir sabiex dawn l-esperjenzi ma jintesewx u ma jintilfux. Is-Sur Baldaccino se jitkellem fuq il-ħames temi li l-Arkivji Nazzjonali ta' Malta qed jaħdmu fuqhom u kif dawn intagħzlu, l-aktar fuq is-suggetti li qed jiġu riċerkati bil-Malti, jiġifieri it-Tieni Gwerra Dinjija, u l-Amministrazzjoni Pubblika. Jista' jkun li jsir riferiment ukoll għad-Daqq tal-Qniepen. James Baldacchino mis-Siġġiewi studja r-Relazzjonijiet Internazzjonali u l-Istorja fl-Università ta' Malta u ggradwa fl-Istorja bl-Unuri f'Diċembru tal-2014. Għamel żmien jaħdem ma' kumpanija lokali fi ħwienet tal-kotba u wara ma' entità kulturali mhux governattiva. F'Jannar tal-2017 beda jaħdem fl-Arkivji Nazzjonali ta' Malta bħala amministratur tal-proġett 'Memorja: Oral, Sound and Visual Archive.' Gunner Vincent 'Ċensinu' Caruana (fin-nofs) ma' Gunner Joseph Psaila (fuq ix-xellug tas-Sur Caruana) u s-Surġent Anġlu Azzopardi (l-ewwel wieħed fuq il-lemin, idejh fuq spallejn it-tifla), ma' żewġ irġiel oħra u tifel. Dan ir-ritratt ittieħed lejn l-aħħar tal-1942 f'Ħal Far. Jean Borg née Despott, ma' ħuha Maurice Despott u s-seftura 'Għarbija' tagħhom, Fatimah, fil-Libja f'nofs is-snin erbgħin. Michel Attard (fuq ix-xellug) ma' missieru Emanuel Attard u ħuh Charles Attard. Dan ir-ritratt ittiehed f'Bab el Oued fl-Algerija fl-1935. IL-Logotenent Henry Louis Gatt jippoża xi mkien fil-Palestina. Gatt kien stazzjonat fil-Palestina bejn l-1946 u l-1948 fejn esperjenza l-bumbardament tal-Lukanda fl-1969. L-aħħar żewġ karigi li okkupa fl-amministrazzjoni pubblika kienu dawk tas-Segretarju Permanenti tal-Ministeru tas-Saħħa u Kap Eżekuttiv ta' Heritage Malta. Saviour Falzon, baħri Malti-Ingliż fil-flotta navali Brittanika waqt żjara l-Akropolis fl-1971.
Il-Proġett 'MEMORJA': It-tradizzjoni orali fl-Arkivji Nazzjonali ta' Malta